BOSNA I HERCEGOVINA

REPUBLIKA SRPSKA 

OKRUŽNI PRIVREDNI SUD U BIJELJINI 

Broj: 59 0 Ps 039669 25 Ip 2
Bijeljina, 4.9.2026 godine


       Okružni privredni sud u Bijeljini,  sudija Goran Jović, u pravnoj stvari tražioca izvršenja „BRANKOM“ d.o.o. Bijeljina, ul. Stefana Dečanskog 249, zastupano po punomoćniku Vesni Stevanović, advokatu iz Bijeljine, protiv izvršenika S. P. s.p. vl. „RUDI-M“ Velika Obarska, Budžak 50, Velika Obarska, radi duga, van ročišta, dana 4.9.2026. godine, donio je slijedeći:
Z A K Lj U Č A K

ODREĐUJE SE prvo ročište za prodaju nepokretne imovine označene kao:

- k.č. br. 3163/0 E8 u naravi pomoćni prostor u podrumu zgrade etažne oznake PD-8, koji se sastoji od jedne prostorije (garaže)-pomoćni prostor, površine 16m2, upisan u zk uložak broj 16547 k.o. Bijeljina 2 u svojini izvršenika S. P., sina J., sa dijelom 1/1, a koji odgovara nekretninama upisanim u list nepokretnosti 1035, poduložak broj 20, k.o. Bijeljina 2, u svojini izvršenika S. P., sina J., sa dijelom 1/1.
Prodaja će se izvršiti usmenim javnim nadmetanjem dana (ponedeljak) 12.10.2026. godine, sa početkom u 11,00 časova, u zgradi Zajedničkih pravosudnih institucija Bijeljina, ul. Vuka Karadžića br. 3, 4. sprat, kancelarija br. 7.


Utvrđuje se prodajna vrijednost nekretnina označenih kao k.č. br. 3163/0 E8 u naravi pomoćni prostor u podrumu zgrade etažne oznake PD-8, koji se sastoji od jedne prostorije (garaže)-pomoćni prostor, površine 16m2, upisan u zk uložak broj 16547 k.o. Bijeljina 2, a koji odgovara nekretninama upisanim u list nepokretnosti 1035, poduložak broj 20, k.o. Bijeljina 2, u iznosu od 30.720,00 KM. 


Javnom nadmetanju kao ponuđači mogu pristupiti samo lica koja prije početka javnog nadmetanja izvrše uplatu na žiro račune broj NLB banka 562-099-81301460-92 ili Nova banka br. 555-090-0024606060 budžetska organizacija: 1086001 (Okružni privredni sud Bijeljina), vrsta prihoda: 223171, poziv na broj: obavezno upisati broj predmeta na koji se uplata odnosi, opština: 005, primalac: Depozitni račun Okružnih privrednih sudova, polože obezbjeđenje u visini od 10% ukupne vrijednosti svih nepokretnosti, ali ne preko ukupnog iznosa od 10.000,00 KM.


Tražilac izvršenja  nije dužan položiti određeno obezbjeđenje u skladu sa članom 18. Zakona o izvršnom postupku. 


Predmet prodaje se ne može prodati na prvom ročištu ispod ½ utvrđene vrijednosti.


Ako se predmet prodaje ne proda na prvom ročištu sud će zakazati drugo ročište u roku od 30 dana i u slučaju da tri ponuđača sa najvećom ponudom na prvom ročištu nisu uplatila prodajnu cijenu.


Na drugom ročištu predmet prodaje ne može biti prodat za manje od 1/3 vrijednosti utvrđene  zaključkom o prodaji.


Ako predmet prodaje  ne bude prodat i na drugom ročištu sud će obustaviti postupak izvršenja.


Nekretnine koje su predmet prodaje, prodaju se  slobodne od lica i stvari.


Kupac nekretnina  je dužan platiti sve poreze i takse u vezi sa prodajom.


Ponudiocima čija ponuda ne bude prihvaćena osim tri najbolja ponuđača vratiće se obezbjeđenje odmah  nakon zaključenja javnog nadmetanja.


Ukoliko ponuđač sa najvećom ponudom ne deponuje prodajnu cijenu u roku od 30 dana  od dana objavljivanja zaključka o prodaji predmeta prodaje najpovoljnijem ponuđaču, sud će zaključkom  proglasiti prodaju tom ponuđaču nevaljanom i novim zaključkom odrediti da je predmet prodaje prodat drugom po redu ponuđaču po pravilima koja su predviđena za prvog ponuđača, ukoliko drugi ponuđač ne položi cijenu sud primjenjuje ova pravila i na trećeg ponuđača.


Iz položenog obezbjeđenja pokrivaju se troškovi neuspjelog ročišta.


Ponuđač sa najvećom ponudom dužan je položiti prodajnu cijenu umanjenu za položeno obezbjeđenje u roku od 30 dana od dana objavljivanja zaključa o prodaji predmeta prodaje najpovoljnijem ponuđaču, polaganjem cijene na naprijed navedeni depozitni račun suda.


Stranke mogu  o svom trošku da objave ovaj zaključak o prodaji u sredstvima javnog informisanja.


Ovaj zaključak se dostavlja strankama i  na oglasnoj tabli suda.
                                                                                                                                    Sudija


                                             Goran Jović

POUKA:

Protiv ovog zaključka nije dozvoljen pravni lijek. 
